Anthony Edwards
Entonis DeVantė Edvardsas (angl. Anthony DeVante Edwards, g. 2001 m. rugpjūčio 5 d.) – JAV krepšininkas, žaidžiantis NBA lygoje besivaržančioje Minesotos „Timberwolves“ komandoje. 2020 m. NBA naujokų biržoje Minesotos „Timberwolves“ pasirinko Edvardsą pirmuoju šaukimu. 2020 m. gruodžio 23 d. Edvardsas debiutavo NBA ir per 25 minutes pelnė 15 taškų, atkovojo 4 kamuolius ir atliko 4 rezultatyvius perdavimus rungtynėse su Detroito „Pistons“. Po sezono jis užėmė antrąją vietą Metų naujoko rinkimuose.